Jovan Radosavljević

**Jovan Radosavljević** (1927-2021) bio je arhimandrit Srpske pravoslavne crkve.

Rođen je u Leliću 1927. godine, na krštenju je dobio ime Milisav. Zamonašio se 1950. godine u manastiru Rača. Završio je Bogoslovski fakultet i postdiplomske studije u Grčkoj i Nemačkoj. Do penzionisanja 2001. godine radio je u nekoliko bogoslovija kao profesor, bio je tri godine duhovnik na bogoslovijama u Beogradu, Karlovcima i Kragujevcu. Objavio je više od dvadeset knjiga. Sada živi u manastiru Blagoveštenje, Ovčar Banja. Danas jedan od najuglednijih arhimandrita Srpske pravoslavne crkve. Monaškom podvigu učio se od Svetog vladike Nikolaja Velimirovića, Prepodobnog Justina Ćelijskog, Pajsija Svetogorca i drugih svetih staraca. Svoje veliko duhovno iskustvo i poznavanje istorije Pravoslavne crkve prenosi mlađima kroz mnoge besede i objavljene knjige.

## Biografija
### Rođenje
Jovan Radosavnjević, arhimandrit, rođen je u selu Lelić, srez Valjevski, od pobožnih roditelja Radomira i Darinke 1927. godine. Na krštenju dobio je ime Milisav.

### Škola
Završio četiri razreda osnovne škole u Leliću, osmogodišnju u Dečanima 1961. godine. Bogosloviju u Prizrenu 1966. godine, Bogoslovski fakultet u Beogradu 1971. godine i postdiplomske studije u Atini 1971. - 1974. zatim te studije prekida i upućuje se u manastir Ostrog za v.d. upravnika monaške škole u decembru 1974. godine. Iz Ostroga monaška je dvogodišnja škola preseljena u Dalmaciju u manastir Krka gde se nalazila i Bogoslovija 1977. godine. Tamo je upućen za nastavnika. Posle godinu dana premešten je za nastavnika u prizrensku Bogosloviju 1978/79. Profesorski ispit položio je u Beogradu 1983. godine.

### Monaški život
Posle Osnovne škole Milisav je otišao kod vladike Nikolaja u Kraljevo 1938. godine. Posle izvesnog vremena vladika Nikolaj ga odvodi jedno vreme u Žiču kao iskušenika pa ga ponovo pred rat 1941. godine vraća kod sebe u Kraljevo.

Posle bombardovanja i paljenja manastira Žiče 1941. godine veći deo bratstva povlači se u planinu Stolove i manastirske kolibe. Otuda prvi sneg tera ih sve, s blagoslovom vladike Nikolaja u Studenicu. U studenici posle bugarskih zlostavljanja i batina 1943. godine a zatim slično se prolazi i 1944. godine. U leto te godine zbog ratnih prilika Milisav odlazi u manastir Vujan, gde pred dolazak partizana dolazi i teolog Gojko Stojčević. Posle godinu dana 1945. godine zbog smene, svo bratstvo staro prelazi kod Ovčar Banje u manastir Blagoveštenje. Milisav ostaje u tom manastiru 1947. godine. Tada odlazi u vojsku. Posle dvogodišnjeg vojnog roka, vraća se i odlazi u manastir Raču kod Bajine Bašte gde se već nalazi i svo bratstvo iz manastira Blagoveštenja. To je početak 1950. godine, a na Usekovanje iste godine milisav prima monaški čin po blagoslovu mitropolita Josifa. Otac Justin nije mogao doći iz Ćelija zbog bolesti za monašenje, pa je poručio da ga neko zameni od bratije. Tako je čin monašenja obavio iguman Julijan Knežević, a privodio monašenju i dao kao duhovni otac monaško ime Jovan, jerođakon Pavle Stojčević.
Posle bombardovanja Srbije od NATO pakta, Bogoslovija se iz Prizrena preselila u Niš sa đacima i nastavnicima 1999. godine. Unapređen je u čin arhimandrita 1992. godine. Kao profesor penzionisan je sa radom u školi 2001. godine. Bio je duhovnik tri godine u bogoslovijama u Beogradu, Karlovcima i Kragujevcu. Sada se nalazi u manastiru Blagoveštenje.

Umro je u Novom Sadu, 8. aprila 2021. godine.

## Književna dela
### Napisao

* Stradanje Žiče i Studenice u II svetskom ratu
* Ovčarsko-kablarski manastiri
* Način monaškog života i likovi Srba duhovnika
* Dnevnik pod NATO bombama
* Poznanje istine
* Logor u Jasenovcu u Drugom svetskom ratu
* Otkrovenje
* Logor Dahau u II svetskom ratu, vladika Nikolaj i patrijarh Gavrilo
* Arhim. Makarije – dečanski i Kosovo i njegovo doba
* Srpsko slovo za Kosovo, poema
* Monografija manastira Blagoveštenje – Ovčar Banja
* Arhimandrit Aleksije i Studenica u II svetskom ratu
* Manastir Rača - monogfrafija
* Pisma iz sužanjstva, Sveti Vladika Nikolaj
* Krsna Slava
* S Patrijarhom Pavlom kroz život
* Mali Proroci – jerođakon Pavle
* Pisma i beleške Patrijarha Pavla
* Pouka o sveštenstvu – Sv. Simeon Solunski
* Otac Rafailo Topalović
* Manastir Ježevica, monografija

### Priredio za štampu

* Sveštenomučenik Jovan Rapajić
* Deset mesijanskih psalama i zašto pravednik strada a grešnik blaguje, O pravednom Jovu
* Poslednje zbogom – pesme monaha Mihaila Filipovića
* Život i rad lelićskog paroha stavrofornog protoprezvitera Đorđa Koldžića
* Uvod u sveto pismo Novoga Zaveta

## Izvor
* Arhimandrit Jovan Radosavljević: Manastir Rača

## Vanjske veze

* Srpska pravoslavna crkva: Arhimandrit Jovan Radosavljević 
* You Tube: Duhovnici - Otac Jovan Radosavljević 1 deo
* You Tube: Duhovnici - Otac Jovan Radosavljević 2 deo